ddrg/super_eurlex huggingface dataset:
4.

so znepokojením konštatuje, že podľa správy Dvora audítorov úrad v roku 2015 uhradil 1 024 (29,2 %) platieb po termíne stanovenom v nariadení o rozpočtových pravidlách, čo v porovnaní s predchádzajúcim rokom predstavuje zvýšenie o 0,6 %, a že priemerné omeškanie neskorých platieb bolo 29 dní; berie na vedomie, že v druhej polovici roku 2015 úrad zaviedol stratégiu stanovujúcu niekoľko opatrení na zníženie počtu neskorých platieb; víta skutočnosť, že po vykonaní týchto opatrení sa počet neskorých platieb výrazne znížil, a to z 38,3 % v období od januára do augusta 2015 na 12,6 % v období od septembra do decembra 2015; konštatuje, že napriek tomuto pozitívnemu trendu, ktorý pokračoval až do mája 2016, sa miera oneskorených platieb od júna 2016 v dôsledku rozšírenia operačných činností úradu zvýšila, čo viedlo aj k zvýšeniu počtu finančných transakcií, ktoré vykonával rovnaký počet pracovníkov; berie na vedomie, že v novembri 2016 bola funkcia začatia finančných operácií decentralizovaná a prenesená na operačné a administratívne oddelenia, zatiaľ čo funkcia overovania zostala centralizovaná v administratívnom útvare; konštatuje, že to viedlo k pozitívnym výsledkom;
9.

konštatuje, že IAS vykonal v centre audit týkajúci sa riadenia IT projektov a vydal šesť hlavných odporúčaní, ktoré sa týkali otázok zosúladenia činností a IT, riadenia IT projektov a požiadaviek na vývoj riadenia a systémov; konštatuje tiež, že centrum vypracovalo vhodný akčný plán, ktorý schválila jeho správna rada, a že odporúčaniami sa v podstate centrum malo riadiť; vyzýva centrum, aby informovalo orgán udeľujúci absolutórium o vykonávaní akčného plánu;
41.

zastáva názor, že treba ďalej posilňovať bezpečnosť ESVČ a jej delegácií, a vyzýva ESVČ, aby na to prioritne prihliadala pri výbere budov a priestorov pre svoje delegácie; domnieva sa, že by bezpečnosť budov mala byť neoddeliteľnou súčasťou politiky v oblasti nehnuteľností a že evakuačný plán ESVČ a jej prípadné rozhodnutia o evakuácii by mali byť koordinované so zastúpeniami príslušných členských štátov;
19.

berie na vedomie, že Eurojust sa v súčasnosti spolu so svojím hostiteľským členským štátom pripravuje na presun do nových priestorov; konštatuje, že výstavba priestorov sa začala na jar 2015 a očakávaný presun bol naplánovaný na jar 2017; vyzýva Eurojust, aby orgánu udeľujúcemu absolutórium ďalej podával správy o presune do nových priestorov, aj o celkových vzniknutých nákladoch na presun;
3.

pripomína, že v dôsledku hospodárskej krízy vznikol výrazný tlak na ceny marketingových služieb a pomoci pre nadobúdateľov tovaru a služieb, čo viedlo k poklesu obratu a ziskovosti poskytovateľov služieb; so zreteľom na skutočnosť, že náklady práce sú zďaleka najvyššou položkou výrobných nákladov v odvetví zákazníckych telefonických centier, konštatuje, že podniky zareagovali na tieto nepriaznivé podmienky premiestnením, zásahmi do nákladov práce alebo ukončením činnosti; vyjadruje poľutovanie nad tým, že od roku 2009 do prvého štvrťroku 2014 ukončila svoju činnosť jedna tretina všetkých talianskych podnikov v tomto odvetví;
12.

pripomína, že koordinovaný balík personalizovaných služieb podporený z EFG by mal byť zameraný, pokiaľ ide o jeho návrh, na iniciatívy, ktoré prispievajú k zamestnanosti, k spôsobilostiam pracovníkov a k využitiu ich doterajších pracovných skúseností v záujme ich priblíženia podnikom vrátane družstiev, a mal by byť koordinovaný s existujúcimi programami Únie vrátane Európskeho sociálneho fondu; je presvedčený, že konzistentná stratégia by znížila riziko premiestňovania výroby a vytvorila priaznivé podmienky na návrat priemyselnej výroby do Únie; trvá na tom, že seriózna politika prevencie a predvídania reštrukturalizácie by mala mať prednosť pred akýmkoľvek využívaním EGF; takisto zdôrazňuje význam skutočnej priemyselnej politiky na úrovni Únie, ktorá prináša udržateľný a inkluzívny rast;
10.

uznáva, že koordinovaný balík personalizovaných služieb bol vypracovaný v spolupráci so zástupcami stredísk pre hospodársky rozvoj, dopravu a životné prostredie v regiónoch Uusimaa, Pirkanmaa, Pohjois-Pohjanmaa a Varsinais-Suomi, so zástupcami úradu pre zamestnanosť a hospodársky rozvoj regiónu Uusimaa a so zástupcami spoločností a odborov;
2.

zdôrazňuje, že aj bez prijatia revízie započítania by celková miera záväzkov v schválenom rozpočte na rok 2018 už aj tak predstavovala 1 348,3 milióna EUR, zatiaľ čo viac ako 900 miliónov EUR je ešte k dispozícii v rámci nástroja flexibility a celkovej rezervy na záväzky; poukazuje na to, že v roku 2018 by malo byť k dispozícii ďalších 1,2 miliardy EUR v rámci celkovej rezervy na záväzky a nástroja flexibility;
42.

konštatuje, že hoci sa počet migrantov prichádzajúcich cez stredné a východné Stredozemské more do Únie v prvých deviatich mesiacoch roku 2017 znížil, tlak na trase cez západné Stredozemie zostáva aj naďalej; poznamenáva, že v prvých deviatich mesiacoch roka 2017 viac než sto tisícov migrantov a utečencov vstúpilo do Európy po mori, pričom viac ako 75 % z nich prišlo do Talianska a zvyšok sa rozdelil medzi Grécko, Cyprus a Španielsko; zastáva názor, že na úplné pokrytie potrieb Únie v oblasti migrácie je potrebné zvýšené financovanie, a to prostredníctvom Fondu pre azyl, migráciu a integráciu na podporu členských štátov pri zlepšovaní integračných opatrení a postupov pre tých, ktorí potrebujú medzinárodnú ochranu, najmä maloletých bez sprievodu, a tam, kde je to potrebné, na uskutočňovanie operácií návratu pre osoby, ktoré nemajú nárok na ochranu, pri plnom rešpektovaní zásady zákazu vyhostenia alebo vrátenia; v tejto súvislosti trvá na tom, aby úrad EASO bol vybavený primeranými finančnými a ľudskými zdrojmi, aby mohol plniť svoje pridelené úlohy;
poznamenáva, že prijatím návrhu opravného rozpočtu č. 2/2017 sa zníži podiel príspevkov HND od členských štátov do rozpočtu Únie na rok 2017 o 6 405 miliónov EUR; opätovne naliehavo vyzýva členské štáty, aby využili príležitosť takéhoto spätného toku prostriedkov na to, aby dodržali svoje prísľuby týkajúce sa utečeneckej krízy a vyrovnali svoje príspevky s príspevkom Únie do trustových fondov Únie a nového Európskeho fondu pre trvalo udržateľný rozvoj ( 6 )
6.

oceňuje úlohu Európskeho fondu pre strategické investície (EFSI) pri preklenovaní nedostatku investícií v celej EÚ a medzi územiami EÚ a pri pomoci v realizácii strategických investícií, ktoré poskytujú vysokú pridanú hodnotu pre hospodárstvo, životné prostredie a spoločnosť; podporuje preto predĺženie jeho platnosti do roku 2020; poukazuje na rýchle čerpanie prostriedkov v špecializovanom nástroji EFSI pre MSP a víta jeho zamýšľané rozšírenie; vyjadruje však poľutovanie nad chýbajúcim holistickým prístupom k financovaniu MSP, ktorý by umožnil jasný prehľad o celkových dostupných finančných prostriedkoch; zdôrazňuje svoju pozíciu v rámci prebiehajúcich legislatívnych rokovaní, že v záujme financovania tohto predĺženia by sa v súčasných programoch EÚ nemali robiť žiadne ďalšie škrty; zastáva názor, že EFSI, ktorého záručný fond je väčšinou financovaný z rozpočtu EÚ, by nemal podporovať subjekty usadené alebo zriadené v jurisdikciách uvedených v rámci príslušnej politiky EÚ v zozname nespolupracujúcich jurisdikcií, alebo jurisdikciách, ktoré v skutočnosti nedodržiavajú európske alebo medzinárodné daňové normy týkajúce sa transparentnosti a výmeny informácií;
20.

víta skutočnosť, že plán intervencie bude zahŕňať iniciatívu v oblasti monitorovania, na ktorej by sociálni aktéri mali mať možnosť zúčastniť sa, pričom cieľom je zaručiť, aby sa návrh vykonával v súlade s odporúčaniami štúdie, ktorá sa týka požiadaviek súvisiacich s odbornou prípravou a príležitostí na zamestnanie a ktorá sa má vykonať ako súčasť opatrení zahrnutých do iniciatívy, a zároveň je cieľom zabezpečiť riadne hospodárenie so stanoveným rozpočtom;
pripomína, že v odvetví výroby počítačov, elektronických a optických výrobkov bolo doteraz podaných 15 žiadostí o finančný príspevok z fondu EGF, pričom tri z nich predložilo Fínsko ( 4 ) , a všetky sa týkali globalizácie; konštatuje, že štyri z 15 žiadostí sa týkali spoločností koncernu Nokia; konštatuje, že v záverečných správach k prípadom z roku 2012 sa uvádza, že 44 % pracovníkov zapojených do činností EGF bolo zamestnaných dva roky potom, čo Fínsko podalo žiadosť o príspevok z EGF, a že v správe k prípadom z roku 2013 sa uvádza, že bolo zamestnaných 65 % pracovníkov; očakáva, že Komisia do hodnotenia v polovici obdobia, ktoré má zverejniť do 30. júna 2017 ( 5 ) , zahrnie podrobné informácie o dlhodobej miere opätovného začlenenia prijímateľov pomoci z EGF, čo už požadoval v uznesení Európskeho parlamentu z 15. septembra 2016 ( 6 )
32.

na základe správy Dvora audítorov konštatuje, že Útvar pre vnútorný audit vo svojej audítorskej správe z novembra 2016 dospel k záveru, že zavedené kontroly týkajúce sa riadenia projektov v oblasti IT sú primerané, ale takisto poukázal na výrazné nedostatky v súvislosti so správou IT; poznamenáva, že odporučil, aby sa aktualizovala politika úradu v oblasti správy IT, zaviedol sa rámec na riadenie rizík IT a zoznam rizík na úrovni celej organizácie a oddelila sa funkcia informačnej bezpečnosti od oddelenia IT; s uspokojením konštatuje, že úrad súhlasil s Útvarom pre vnútorný audit, pokiaľ ide o plán prijať nápravné opatrenia; na základe odpovede úradu poukazuje na to, že väčšina opatrení v oblasti správy IT už bola realizovaná a že realizácia zostávajúcich opatrení je naplánovaná do konca roku 2017; vyzýva úrad, aby informoval orgán udeľujúci absolutórium o vykonávaní tohto akčného plánu;
1.

uznáva, že nie je v právomoci agentúry rozhodnúť o centralizácii všetkých činností agentúry do jedného miesta; pripomína, že keď bola agentúra v roku 2004 vytvorená, o jej dvoch sídlach (Lille/Valenciennes) rozhodla Rada; berie na vedomie poznámku Dvora audítorov o možných úsporách, ktoré by sa mohli dosiahnuť vďaka riešeniu založenom na jednom mieste pôsobenia; berie na vedomie, že agentúra vykonala analýzu o rozpočtovom vplyve dvoch sídiel, ako aj jej odporúčanie zachovať tieto dve sídla; zdôrazňuje, že je pravdepodobné, že náklady by boli znížené, ak by všetky operácie boli sústredené na jednom mieste; poukazuje na to, že zníženie nákladov by sa mohlo uľahčiť aj prostredníctvom komplexnej dohody o sídle s hostiteľským členským štátom, čím by sa takisto objasnili podmienky, na základe ktorých funguje agentúra a jej zamestnanci, čo by znamenalo skoncovanie so situáciou, keď sú náklady na činnosť pravdepodobne vyššie, než je potrebné; vyzýva Radu, aby prehodnotila svoje predchádzajúce rozhodnutie a namiesto toho si vybrala možnosť sústredenia všetkých činností agentúry do jedného miesta;
4.

poznamenáva, že agentúra v júni 2015 podpísala zmluvu o dielo na dodanie stavebných prác pre priestory v Štrasburgu v hodnote 21 500 000 EUR; okrem toho poukazuje na to, že ako hlavný spôsob platby boli dohodnuté platby v nepravidelných splátkach; so znepokojením konštatuje, že agentúra v júli 2015 zmluvu zmenila, aby ako štandardnú metódu stanovila zálohové platby, a tým zvýšila čerpanie rozpočtu; vyjadruje vážne znepokojenie nad tým, že agentúra do novembra 2016 zaplatila celú zmluvnú sumu, hoci bola dokončená menej než polovica prác; konštatuje, že podľa odpovede agentúry platby v rámci predbežného financovania boli spojené so zodpovedajúcou finančnou zárukou a 5 % zábezpekou na plnenie; vyzýva agentúru, aby orgánu udeľujúcemu absolutórium podala správu o plnení tejto zmluvy;
5.

poznamenáva, že prenosy môžu byť často čiastočne alebo v plnej miere odôvodnené viacročným charakterom operačných programov agentúr a nemusia preto nevyhnutne znamenať, že sa v plánovaní a plnení rozpočtu vyskytujú nedostatky, a nie sú ani nevyhnutne v rozpore so zásadou ročnej platnosti rozpočtu, najmä ak ich centrum vopred naplánuje a oznámi Dvoru audítorov; poukazuje však na to, že vysoký podiel zrušených prenosov (10 %) by sa mohol javiť ako znak nepresného rozpočtového plánovania;
12.

vyjadruje znepokojenie nad tým, že v roku 2012 bol spoločný podnik informovaný o konkurznom konaní týkajúcom sa dvoch príjemcov, nepokúsil sa však spätne získať platby uskutočnené v rámci predbežného financovania, ktoré uhradil týmto príjemcom, až do roku 2016, teda až o približne štyri roky neskôr; konštatuje, že dovtedy bolo konkurzné konanie ukončené a spoločný podnik sa musel vzdať zostávajúcej sumy predbežného financovania vo výške 230 000 EUR; berie na vedomie, že konkurz dvoch príjemcov je pozostatkom z čias existencie spoločného podniku ENIAC a došlo k nemu ešte pred jeho začlenením do spoločného podniku; konštatuje však, že finančné prostriedky boli stratené a že táto chyba by sa na účely riadneho účtovníctva mala zaznamenať;
11.

domnieva sa, že sieť poskytuje konkrétnu pridanú hodnotu vo vzťahoch medzi inštitúciami Únie a decentralizovanými agentúrami; domnieva sa, že prínosom by bola podpora riadenia spoločného podporného úradu siete v Bruseli; dôrazne podporuje jej žiadosť o jedno pracovné miesto dočasného zamestnanca, pričom náklady s ním spojené by sa rozdelili medzi agentúry v rozpočtovej požiadavke Európskeho úradu pre bezpečnosť potravín (EFSA) na rok 2019, najmä pokiaľ budú právomoci siete vyjasnené a kedykoľvek to bude možné posilnené, za súčasného rešpektovania autonómie agentúr; nabáda Komisiu, aby do svojho návrhu rozpočtu na rok 2019 zahrnula dodatočné pracovné miesto;
20.

víta tri hlavné úspechy, ktoré centrum identifikovalo v roku 2016, konkrétne: — uverejnenie štúdie o záťaži infekcií spojených so zdravotnou starostlivosťou v Európe; — podpora globálnej reakcie na vypuknutie vírusu Zika poskytovaním pravidelných posúdení rizika a spoluprácou so Svetovou zdravotníckou organizáciou a centrami Spojených štátov amerických pre prevenciu a kontrolu chorôb v oblasti cestovných odporúčaní v súvislosti s vírusom Zika; — účasť na prvej misii nedávno vytvoreného európskeho zdravotníckeho zboru do Angoly s cieľom posúdiť dôsledky prepuknutia epidémie žltej zimnice pre občanov Únie;
poznamenáva, že Predsedníctvo schválilo stratégiu generálneho tajomníka prechodu na elektrický vozový park; berie na vedomie, že do konca roku 2017 by mala byť polovica všetkých osobných vozidiel a minibusov Európskeho parlamentu na elektrický alebo hybridný pohon, ako aj to, že od roku 2018 by každé nové obstarané osobné vozidlo v rámci vozového parku Európskeho parlamentu malo byť na hybridný alebo elektrický pohon; konštatuje, že v roku 2020 by všetky osobné vozidlá vozového parku Európskeho parlamentu mali byť na elektrický alebo hybridný pohon a že od roku 2021 by sa to malo vzťahovať aj na všetky minibusy Európskeho parlamentu; zdôrazňuje, že analýza nákladov a prínosov by sa mala vykonávať pred každou väčšou obnovou vozového parku a že Výbor pre kontrolu rozpočtu by mal byť oboznámený s analýzou nákladov a prínosov, na základe ktorej sa pristúpilo k implementácii plánu prechodu na elektrické vozidlá; vyzýva na zintenzívnenie úsilia o podporu aktívnej mobility, a to aj prostredníctvom ponuky atraktívnejších, prístupných a zabezpečených priestorov na parkovanie bicyklov;
8.

na základe správy Dvora audítorov poznamenáva, že v roku 2014 agentúra podpísala rámcovú zmluvu na poskytovanie konzultačných služieb v oblasti IT v období 2014 až 2017 za sumu v celkovej výške 1 100 000 EUR; s poľutovaním konštatuje, že hoci jednotlivé zmluvy podpísané v roku 2016 na vykonávanie tejto rámcovej zmluvy jasne definujú, aké služby sa majú v rámci projektu poskytovať, konzultanti boli zamestnávaní v závislosti od časových možností a prostriedkov, keď ceny nie sú pevne stanovené a priamo spojené s poskytnutou službou, ale odvíjajú sa od počtu odpracovaných pracovných dní; ďalej poukazuje na to, že v roku 2016 bolo približne 50 % konzultačných služieb v oblasti IT poskytnutých mimo priestorov agentúry, čo obmedzuje možnosti agentúry monitorovať efektívne vykonávanie zmlúv; konštatuje, že platby zrealizované na základe tejto rámcovej zmluvy v roku 2016 predstavovali sumu vo výške približne 400 000 EUR; na základe odpovede agentúry berie na vedomie, že agentúra uplatňuje odporúčania Dvora audítorov na svoje nové rámcové zmluvy v oblasti IKT a na poskytovanie konzultačných služieb tým, že v náležitých prípadoch využíva špecifické zmluvy typu Quoted Times and Means (t. j. v závislosti od časových možností a prostriedkov);
17.

so znepokojením berie na vedomie, že podľa audítorskej správy Dvora audítorov z januára 2016 Útvar Komisie pre vnútorný audit (IAS) zdôraznil, že centrum výrazne potrebuje zlepšiť riadenie projektov v oblasti IT; ďalej so znepokojením berie na vedomie, že IAS dospel najmä k záveru, že v súvislosti so systémami IT na podporu hlavných operačných procesov centra neexistuje celková dlhodobá strategická vízia, že jeho metodika riadenia projektov v oblasti IT bola len čiastočne prispôsobená jeho potrebám a že proces na spravovanie systémových požiadaviek je nedostatočný; berie na vedomie, že centrum a IAS sa dohodli na pláne nápravných opatrení; vyzýva centrum, aby orgánu udeľujúcemu absolutórium podalo správu o dosiahnutom pokroku;
16.

so znepokojením konštatuje, že od 13. apríla 2015 do 13. apríla 2017 sa na sieť dôverných poradcov obrátilo 26 zamestnancov; konštatuje, že z týchto 26 kontaktov bolo 16 prípadov uzatvorených už po prvej schôdzke; poznamenáva tiež so znepokojením, že dôverní poradcovia klasifikovali 9 prípadov ako prípady obťažovania a že boli začaté dva neformálne postupy; konštatuje, že ostatné prípady sa týkali konfliktov, stresu spojeného s prácou alebo žiadosti o informácie;
16.

poukazuje na skutočnosť, že v dvoch prípadoch z ôsmich spoločný podnik udelil granty projektovým konzorciám napriek skutočnosti, že kontroly finančnej životaschopnosti príjemcov, ktoré vykonala Výkonná agentúra pre výskum, poukazovali na to, že finančná kapacita koordinujúcich priemyselných členov konzorcia bola slabá; konštatuje, že to predstavuje zbytočne vysoké finančné riziko pre dokončenie týchto projektov, pričom finančné riziko bolo mimoriadne vysoké v jednom prípade, v ktorom koordinujúcemu partnerovi bolo pridelených viac ako 45 % celkového financovania projektu; vyzýva spoločný podnik, aby do konca roku 2018 jasne uviedol dôvody, pre ktoré sa rozhodol prijať tieto riziká, a informovať písomne orgán udeľujúci absolutórium o vývoji týchto dvoch projektov ako súčasti opatrení nadväzujúcich na rámec udeľovania absolutória; upriamuje pozornosť na pretrvávajúcu a výraznú potrebu riadneho systému hodnotenia rizika, ktorý by sa mal uplatňovať komplexne;
24.

na základe správy Dvora audítorov pripomína, že v roku 2014 Komisia v mene viac než 50 inštitúcií a orgánov Únie (vrátane agentúry) podpísala rámcovú zmluvu s jedným dodávateľom na nákup softvéru, licencií a poskytnutie súvisiacej údržby a poradenských služieb v oblasti IT; konštatuje, že rámcový dodávateľ koná ako sprostredkovateľ medzi agentúrou a dodávateľmi a že za tieto sprostredkovateľské služby je rámcový dodávateľ oprávnený zvýšiť dodávateľské ceny o dve až deväť percent; okrem toho konštatuje, že v rámcovej zmluve sa jasne stanovuje, že dodávateľovi sa neudeľuje žiadne výlučné právo; poznamenáva, že v roku 2016 agentúra použila túto rámcovú zmluvu na nákup softvérových licencií v celkovej hodnote 442 754 EUR; konštatuje, že väčšina uvedených nákupov sa týkala produktov patriacich do osobitnej kategórie, ktorá by sa mala využívať len v mimoriadnych prípadoch, pričom ceny týchto produktov neboli uvedené v procese predkladania ponúk ani v rámcovej zmluve; berie na vedomie skutočnosť, že v správe Dvora audítorov sa poukazuje na to, že tento postup nezabezpečuje dostatočnú konkurenciu a uplatnenie najhospodárnejšieho riešenia; okrem toho konštatuje skutočnosť, že zvýšenia cien uplatnené rámcovým dodávateľom sa primerane nekontrolovali; objednávka v najvyššej výške sa týkala obnovy softvérových licencií, ktoré poskytoval výhradný škandinávsky predajca (112 248 EUR); vyjadruje znepokojenie nad tým, že v tomto prípade nebolo nijako opodstatnené použitie rámcovej zmluvy, ktorá viedla k zbytočným nákladom v dôsledku sprostredkovateľského podielu pre rámcového dodávateľa; berie na vedomie odpoveď agentúry na pripomienky Dvora audítorov;
3.

konštatuje, že podľa súčasného postupu udeľovania absolutória dozorný úradník v júni predkladá výročnú správu o činnosti Dvoru audítorov, Dvor audítorov potom v októbri predloží správu Európskemu parlamentu a Európsky parlament do mája hlasuje v pléne o absolutóriu; konštatuje, že pokiaľ udelenie absolutória nie je odložené, medzi konečnou ročnou účtovnou závierkou a udelením absolutória uplynie najmenej 17 mesiacov; poukazuje na to, že audit v súkromnom sektore trvá oveľa kratšie; zdôrazňuje, že postup udeľovania absolutória sa musí zjednodušiť a zrýchliť; žiada, aby sa dozorný úradník a Dvor audítorov riadili sa osvedčenými postupmi súkromného sektora; v tejto súvislosti navrhuje stanoviť termín na predkladanie výročných správ o činnosti na 31. marec roka nasledujúceho po účtovnom roku a termín na predloženie správy Dvora audítorov na 1. júl; navrhuje tiež preskúmať harmonogram postupu udeľovania absolutória, ako sa uvádza v článku 5 prílohy IV k rokovaciemu poriadku Európskeho parlamentu tak, aby sa hlasovanie o absolutóriu uskutočnilo na plenárnej schôdzi v novembri, čím by sa ukončil postup udeľovania absolutória v roka nasledujúcom po príslušnom účtovnom roku;
7.

na základe správy Dvora audítorov konštatuje, že v roku 2016 agentúra presunula ďalších osem zamestnancov do Atén, čím sa znížil počet zamestnancov v Heraklione na 14; berie na vedomie odpoveď agentúry, že celkový počet zamestnancov v Heraklione by mal byť ku koncu roka 2017 osem; zdôrazňuje skutočnosť, že podľa správy Dvora audítorov z roku 2013 je pravdepodobné, že náklady by bolo možné ďalej znížiť, ak by boli všetci zamestnanci sústredení na jednom mieste; vyzýva agentúru, aby orgánu udeľujúcemu absolutórium podala správu o možných opatreniach na zlepšenie tejto situácie;
27.

domnieva sa, že zápisnice zo zasadnutí rady orgánov dohľadu a skupín zainteresovaných strán, ktoré sú verejne dostupné, by sa mali zverejňovať rýchlejšie, aby sa ešte viac skrátilo súčasné zdržanie a aby sa poskytol lepší prehľad o uskutočnených diskusiách, postojoch, ktoré členovia zaujali, a hlasovaniach; zdôrazňuje, že je nevyhnutné, aby orgán vzhľadom na povahu svojich úloh konal transparentne, a to nielen voči Parlamentu a Rade, ale aj voči občanom Únie; domnieva sa, že kontakt s verejnosťou by sa mohol posilniť aj internetovým vysielaním podujatí; upozorňuje, že prístup k dokumentom a informáciám týkajúcim sa interných schôdzí by sa mal uľahčiť; pripomína význam ochrany oznamovateľov pre zvýšenie transparentnosti, demokratickej zodpovednosti a verejnej kontroly;
26.

konštatuje, že orgán podpísal nájomnú zmluvu na dvanásť rokov platnú do 8. decembra 2026 a že normálne zmluvné podmienky zaväzujú k úhrade nájomného za celé toto obdobie v plnej výške; konštatuje však, že orgán vyjednal doložku o prerušení v polovici zmluvného obdobia, čo znamená, že pokiaľ sa táto doložka uplatní, bude orgán zbavený povinnosti platiť nájomné za posledných šesť rokov; konštatuje však, že orgán má povinnosť splatiť polovicu stimulu (nájomné za 16 mesiacov – ekvivalentné sume 3 246 216 EUR), ktorý dostal na začiatku zmluvy a ktorý bol stanovený na základe plného, dvanásťročného trvania zmluvy (32-mesačné obdobie bez platenia nájomného), a že do ukončenia nájmu je nutné budovu uviesť do pôvodného stavu bez ohľadu na to, kedy ju nájomca opustí; odporúča vziať si ponaučenie z tejto skúsenosti pri rokovaniach o všetkých budúcich nájomných zmluvách;